LidanRubinov/Halacha-QA huggingface dataset:
שאלה: שיר השירים: אני מנסה לקרא את שיר השירים, אך הוא נראה לי כמקבץ של שירי אהבה ותו לו. החוכמה שאני מוצאת בספר תהילים, למשל, איני מוצאת כאן, אם כי הוא כתוב מאוד יפה ובשפה עשירה. מה נסתר ממני?
תשובה: קשה לי לענות על שאלה זו, כי כתבתי ספר גדול שהוא הצעת פירוש למהות שיר השירים. אם תרצי, ראי את:
שאלה: אמונה: בהמשך לשאלה הקודמת שלי כנראה כבוד הרב שלא הסברתי את עצמי נכון הלחצים והבכי מופיעים רק כאשר אני תוהה אם יש בכלל טעם לחיים ואם קיים אלוהים למשל אם העולם קיים לפי אמונתו חמשת אלפים שנה איך זה שמוצאים מאובנים בני מיליון שנה וכן הלאה רק וכאשר אני חושב על כך מופיעים לי הלחצים בחזה בגלל זה אני שואל מה ניתן ללמוד בנושא ואיך היהדות מתמודדת אם בכלל אם כל ההוכחות המדעיות שמופיעות חדשות לבקרים ואיך אם בכלל מוסבר הדמיון שלנו לקופים אני מנסה ללמוד ולא להתריס חשוב לי לדעת ב מראש
תשובה: לרגע לא חושבים שאתה מנסה להתריס, חס וחלילה. רק נראה שהעומס הרגשי שהשאלות מעוררות בכך הוא מאוד גדול ואולי קשור לקשיים רגשיים אחרים - את זה אולי צריך לברר. מכל מקום, לענין שאתה מעלה כאן: "דת ומדע". אתה יכול לצאת מתוך נקודת מוצא שאם יש מדענים גדולים שהם גם מאמינים גדולים (כמו פרופ  ישראל אומן שזכה בפרס נובל) כנראה יש תשובות טובות לכל השאלות של דת ומדע. עם ישראל הוא עם חכם ורבנים רבים הם חכמים מאוד - אז לא צריך לדאוג. לאחר שלא מפחדים ולא דואגים - אפשר בנחת רוח ובשלווה ללמוד תשובות לכל השאלות שעולות מפעם לפעם. אני מביא לך כאן קישורים לדיונים בנושא  דת ומדע  אתה יכול ללמוד ולהחכים כבר מהמבחר הזה: בהצלחה!
שאלה: נידה: לכבוד הרב סליחה שאולי אשמע קצת בוטה ואולי כופרת או עזת מצח כלפי היהדות והתורה. להפך. אני פשוט מתוסכלת, בגלל שאני מאמינה בתורה ורוצה לקיימה, וזה קשה לי. אפרט יותר. נישאתי לא מזמן. אני ובעלי אוהבים מאוד ברוך השם. ואני שמחה ומאושרת. חוץ משבועיים בחודש. בימי נידתי. בימים אלו- בימי המחזור עצמם, אני שוכבת במיטה מתפתלת מכאבים נוראיים, ואסור לבעלי אפילו לחבק אותי ולעודד אותי. זה שובר אותי. בשאר הימים, אני גם בדיכאון מתמשך ובירידה במצב הרוח ובתפקוד, נמאס לי, אני רק רוצה לטיפה וחיבוק מבעלי ואי אפשר. והנה, להפתעתי קראתי לאחרונה שבזמנים קדמונים ימי הנידה היו רק שבע ימים מתחילת המחזור, ואילו החמישה ימים פלוס שבע שנספרים היום היו רק לזבה. ובנות ישראל קיבלו על עצמם לשמור 12 ימים גם בימי נידה רגילים. התקוממתי. וכי לא יעלה על הדעת שבנות ישראל יום אחד קמו בדרישה כזו להקשות לעצמן את החיים- אלא היו אלו רבני אותו דור, מן הסתם. סליחה על הכפירה, אבל התורה הקשתה את החיים על האישה בכך שאסרה על בעלה להיות עמה בזמניה הכי קשים. אני לא מוכנה ללדת ילד לעולם כי אני יודעת שבזמן הלידה וכחודשיים אחריה בעלי לא יוכל לגעת בי כלל. אז בימי הנידה הרגילים הקלה התורה ונתנה רק 7 ימים, למה צריך להקשות עלינו???? אני כבר נשברתי. מספר פעמים לא עמדתי בזה ונגעתי בבעלי. נישקתי איתו. קשה לי. אני בדכאון. לפעמים אני רוצה להתאבד. די!!! צריכים רבנים לקום ולהיר את המנהג הזה. והחזיר את הימים לקדמותם. ומהר
תשובה: ראשית, אני מעריך מאוד את הרצון שלך לברר לעצמך את מידת נאמנותך לקיום המצווה היקרה והחשובה הזו. מצווה זו היוותה במשך דורות עמוד תווך של הבית היהודי, מצווה זו מוגדרת כמצווה יותר נשית עקב הנגיעה האישית יותר באישה, על כן היא גם נחשבת כזכותה. ללא ספק מצווה זו דורשת מאמץ אישי וזוגי ובפרט לזוג צעיר. העובדה שנשברת מספר פעמים ולא עמדת במצווה לא צריכה להרחיק אותך לגמרי מן המצווה, עלייך לומר לעצמך זו מצווה קשה עכשיו נכשלתי אבל בעתיד אצליח יותר. אני מציע לך לברר לעצמך את חשיבותה של המצווה ואת כוחה בין אם על ידי מפגש עם אישה שיכולה ללמוד אתך את הנושא זו יכולה להיות רבנית מדריכת כלות או כל אישה שיכולה ללמוד אתך את הנושא מתוך נאמנות להלכה, ובין אם בקריאה ולימוד עצמי או שמיעת שיעורים ברשת. אל לך לחשוב שחכמים באו להקשות על הנשים ועל הגברים סתם כך אם חכמינו עשו זאת יש להם כנראה סיבה טובה מאוד ובמסגרת הלימוד את יכולה לברר גם נושא זה. בנוסף אני מציע לך לברר עם רופאת נשים או מטפלות שונות כיצד ניתן להקל את הכאבים העזים שאת חובה בזמן המחזור, ובמקביל לבדוק אפשרות זמנית לדחות את זמן המחזור ולהאריך את ימי הטהרה, בכדי להקל ולו במעט על הקושי שאת חווה. ברכה והצלחה. ירון דוראני.
שאלה: ברכה: ברכתי על הקפה בבית ושתיתי, יצאתי עם הקפה למכונית והתחלתי לנסוע האם צריך לברך שוב על הקפה?
תשובה: יש צדדים לכאן ולכאן. הדבר הנכון לעשות הוא להתכוון בשעת הברכה הראשית עצמה ללכת איתו למכונית, ואז לא צריך לברך שוב.
שאלה: כשרות כלים: טגנתי בצל בסיר בשרי בן יומו וערבבתי בכף עץ חלבית (שלא בן יומו) מה דין הסיר ומה דין הכף?
תשובה: הסיר לא נאסר. לגבי הכף -לדעתי יש להחמיר ולהטריף את הכף.
שאלה: הענשה: זה נכון שאלוקים אף פעם לא מעניש?
תשובה: ב"ה ודאי שה  מעניש, עיין בתנ"ך תראה הרבה עונשים. אבל מה שנכון הוא שהעונש בא באופן עקיף, כלומר שה  מסתיר בניו מהאדם או מהעם ואז הוא נפגע כתוצאה מאי שמירה. גם היחיד וגם העם חים כל הזמן בניסים, על ניסך שבכל יום עמנו, וכשאדם חוטא ה  לא שומר עליו ואז בא הפגע. דני ארגמן
שאלה: שאלה טכנית: אם אני מפנה שאלה לרב אחד, האם כל הרבנים האחרים וגם כן הנהלת הקהילות יכולים לראות את השאלה שלי? (אולי השאלה היא: האם עוקבים אחרי השאלות שלי?)
תשובה: רבנים אחרים לא יכולים לראות. הנהלת הקהילות יכולה ברמה העקרונית להיכנס למערכת השאלות, אולם אסור לה באיסור חמור לעשות זאת, וככל הידוע לי - היא גם לא עושה זאת.
שאלה: חיות טמאות וטהורות: שאלתי היא מה הן חיות טמאות ומה הן חיות טהורות? והאם מותר לבוא במגע עם חיות טמאות?
תשובה: חיות טהורות הן אלה המותרות לאכילה, ושאינן טהורות הן אלה האסורות באכילה. הפירוט שלהן נמצא בתורה בספר ויקרא פרק יא. מותר לגעת בחיות שאינן טהורות.
שאלה: אמנת גביזון-מדן: לפני כמה ימים עלתה אמנת גביזון מדן לכותרות גם כאן באתר, והרב מדן התבטא שם (נראה לי בכנסת או במכון לדמוקרטיה) שנצטרך לעשות "ויתורים" בהלכה לקראת החילונים. איזה ויתורים מותר לעשות לחילונים, מה לחלל שבת בחנויות? מאיפה הרעיון הזה? ומי מוסמך לזה? ובכלל זה מוזר לחשוב שהרב יוזם לחלל שבת, מילא היא אבל הוא? להתיחסותך אודה!
תשובה: ראוי שתשאל את הרב מדן על עמדתו ולא אותי. עמדתי בנושא זה כתובה כאן-
שאלה: הגומל: מי שטבע בים וניצל חייב לברך הגומל?
תשובה: לך לפי מנהגי רוב עדות ישראל - צריך לברך הגומל דוד לוי 098987548
שאלה: מחשבת ע  פ סדר התורה: שלחתי לך לפני זמן מה שאלה בנוגע לדבריך על סדר התורה כבסיס ללימוד מחשבת. שמעתי את שיעורך מיום העיון בגוש וקראתי את מאמרך בנוגע לירמיהו, סדר התורה, דברים ופרשת משפטים. מספר שאלות- 1. האם שיטתך תקפה גם כלפי ספר במדבר ודברים? אני יכול לראות הדרגה מסוימת בבראשית, שמות, וויקרא, שבהם המטרה הסופית היא המשכן ועבודת ה דרכו. אולם בבמדבר ודברים ישנה "נסיגה" מסוימת מספר ויקרא (ואולי הרחבה). מה מקומם בכוח? 2. אם תיארת את שאלת הסדר ככקרדינלית, האם ככל שאני מתקדם - הדברים נהיים חשובים יותר? היחס בין נושאי בראשית (האדם והמוסר) לנושאי שמות וויקרא (קדושה ומשכן) תואר על ידך כפירמידה. אולם במדבר ודברים מציבים אידיאולוגיה שונה- זו ירידה מהפירמידה? פירמידה גבוהה יותר? שווה (כמו שהרב ברויאר טען)? הדברים נשאלים על רקע שיטתם של מורי ורבותי הרב ביגמן וד"ר חזי כהן- "גישת התמורות"- הטוענת שישנם שינויים מכוונים במצוות התורה. 3. האם יש תקווה שהציונות הדתית תתעורר כבר ותתחיל לאמץ את חזון הנביאים, או שמא הדבקות בהלכה ובאידיאולוגיות "סגורות" (דוגמאת ישיבות הקו) תשתלט ותאבד תקווה? אני חש כאילו אנו חיים בסצינה מספר מלכים, והחורבן קרב. ומצטער אם יצא מבולבל.
תשובה: א. אינני מוצא את סדר התורה בספר במדבר. כידוע לך בוודאי, ח ציינו כי "שמונה פרשיות" נאמרו ביום חנוכת המשכן (בספר ויקרא) אך חלקן בכלל כתוב בספר במדבר. יש צורך לבאר למה המצוות האלה נמצאות בספר במדבר (כגון קורבנות המוספים, סוטה, נזיר וכדו ), ואני לא יודע לעשות זאת. לעומת זאת, הסדר בספר דברים הוא יסודי ומהותי ביותר, והוא סדר עשרת הדיברות, כפי שראית במאמר. ב. אינני חושב שהמינוח המתאים לתאר את המצוות שנמצאות בשלבים מאוחרים יותר הוא כדברים "חשובים יותר". אני רואה אותם כגבוהים יותר, ומבוססים על מה שקדם להם. כאשר מדובר בפירמידה, לא ניתן לקבוע מה חשוב יותר   שורות הבסיס או השפיץ שלמעלה. אלו לא מינוחים של חשיבות אלא של גובה. השאלה האם ניתן לשלב את התמורות במקרא בתוך מבנה זה מחייבת עבודה פרטנית. ברמה האנליטית, בהחלט ניתן לקבוע כי חלק ממצוות התורה המופיעים מאוחרים יותר נמצאים שם בשל היותן "גבוהות" יותר, וחלק בשל העובדה שהן מייצגות תמורה. אולם אני לא בקיא מספיק בתחום זה. ג. לא נביא אנכי ולא בן נביא אנכי. לא זו בלבד, אלא שאני סובר שבחלקה הציונות הדתית מאמצת חלק מחזון הנביאים. אני גם לא חש שאנחנו במלחמת השתלטות. נראה לי כי עיקר מאמצינו צריך להיות מופנה לצורך יצירת אנשים העושים אוזנם כאפרכסת, ושומעים את דברי המתירים ודברי האוסרים, ומנסים לעצב תמונה מלאה ומקשרת. אני מסכים כי אין אנו רואים שתהליך כזה נעשה, וזה אכן הכאב הגדול.
שאלה: ברכה על מים בריצה: כמדי שבוע אני יוצא לריצות השבועיות שלי, עם מים. הריצות שלי אורכות בסביבות השעה, ובמיוחד כאשר הקיץ הגיע, אני כבר לא מסוגל לרוץ את כל השעה בלי ללגום מן המים. שמתי לב לאחרונה כי אני לא תמיד מברך בבירור על המים, כלומר אני בולע טיפה הברות ולפעמים יוצא שאני מברך אפילו בלב באמצע הריצה. השאלה שלי היא האם אני יכול לברך וללגום שניה לפני הריצה, ולשתות את מים באמצע הריצה כאשר כבר בירכתי עליהם (אני שותה חצי שעה מינימום אחרי תחילת הריצה, לא לפני)? האם הברכה עדיין תהיה תקפה כעבור חצי שעה ומעלה? וזה מוביל אותי לשאלה כללית יותר, מתי בעצם "פג" תוקף ברכה על מים, מתי צריך לברך על המים עוד פעם כדי לשתות מהם? האם זה קשור בידיעה שאתה מתכוון לשתות עכשיו ובעוד פרק זמן משוער? לכבודו על הזמן שהקדיש עבור השאלה.
תשובה: לך אתה יכול לברך בתחילת הריצה וכל זמן שהמים בידך (אינך ממלא את הבקבוק מחדש) אינך צריך לשוב ולברך. בסוף הריצה תשתה ממנו שיעור ברכה אחרונה ותברך ברכה אחרונה דוד לוי098987548
שאלה: כשרות בהוסטל לפגועי נפש: אני מדריך בהוסטל לפגועי נפש. ההוסטל הוא חילוני, וכללי הכשרות לא נשמרים שם (אם זה משנה, כל חומרי הגלם כשרים ואין בישול או אכילה של בשר וחלב יחד, אבל הבישול מתבצע באותם כלים, כך שיש בעיית כשרות חמורה). מיותר לציין שאני לא אוכל מהאוכל המבושל שם, אך כחלק מהתפקיד אני מסייע לדיירים בהכנת הארוחות. ברצוני לברר - האם פגועי נפש פטורים ממצוות? אם לא, האם אני נחשב שותף בהחטאתם? האם מותר לי להמשיך לעבוד במקום כזה? (להבהרה: לדיירים אין פיגור שכלי. האינטליגנציה של רובם תקינה, אבל הם סובלים מדמיונות שווא, כפייתיות, חרדת רדיפה וחרדות אחרות, דיכאון חמור וכדו, הפרעות שאינן מאפשרות להם לחיות חיים רגילים או קרובים לכך) ויישר כוח!
תשובה: אין להאכילם באוכל כזה, ואין להשתתף בהכנתו. את שאר עבודת הקודש בטיפולם תוכל להמשיך לעשות שם. בהצלחה
שאלה: חלום: לכבוד הרב. אתמול בלילה, קרא לי מקרה מוזר. התקשיתי מאוד להרדם, ולאחר כמה זמן נרדמתי ל2 דק בערך וחלמתי שאני הולכת לנעול את הדלת בבית (כדי שלא יכנסו פורצים. אנחנו נועלים את הדלת בבית תמיד בלילה ולפעמים אני באמת יורדת לוודא שהדלת נעולה כי אני מפחדת ) וכשאני רואה את הדלת אני רואה שבדיוק הדלת כמעט נסגרה והאדם קלט אותי, נלחץ והחל לרעוד ולעמוד במקום (וראיתי אותו דרך חלון בדלת שבמציאות לא קיים אצלנו בדלת). ואני כמובן נלחצתי ורציתי לקרוא לבני משפחתי אך לא הצלחתי להזיז שום איבר בגופי ואפילו לא להשמיע צווחה, וישר התעוררתי וגיליתי שהגוף שלי חם (מאוד!) ושאני לא מצליחה להזיז שום איבר. רק לאחר כמה דקות שנרגעתי הצלחתי להזיז את הרגל ואח"כ את היד וכו. בנוסף, אציין שאותו אדם - חלמתי עליו בעבר כמה פעמים, לרוב בתור אחד שרודף אחרי ואחרי משפחתי ומנסה לפגוע בנו (כל הסיוטים האלו החלו לדעתי אחרי הרצח של משפחת פוגל הי"ד- אמנם לא כל הזמן, אך לפעמים הם מופיעים). (אגב- אם משנה המראה החיצוני של הפורץ- - הוא גבוה מאוד ורזה מאוד, בעל שיער בלונדיני ארוך מקורזל וזקנקן) רציתי לדעת- האם יש משמעות לחלום? והאם אני צריכה ליחס לו ולאדם הזה בכלל חשיבות? וגם- - זה הרגיש לי כ"כ אמיתי שזה מפחיד אותי, וגם הגוף שלי הגיב בצורה כ"כ מוזרה כאילו הוא באמת חווה את זה. אז אשמח לעצה.
תשובה: ב"ה, לא צריך לתת פרשנויות לדברים כאלה, אם יש חלום רע צריך להתעורר לתשובה ולתפילה, דני ארגמן
שאלה: מה הדין לגבי חפץ שהושאל וניזוק: בני ישב ליד נערה ושאל ממנה אזניות שמע, בעודה יושבת לידו. בני לקח את האזניות בעדינות ושם על ראשו. בעודו מניח את האזניות על ראשו נשמע רעש והתברר שנסדק הפלסטיק שמחבר בין האזניות. הנערה מודה שבני השתמש בעדינות ואם זאת היא טוענת שבגלל שזה נסדק על בני להביא לה אזניות חדשות. יש לציין שמדובר באזניות שעולות כ700 ש"ח וכן לטענת הנערה נפגם איכות השמיעה האופטימלי עקב השינוי שקרה בלחץ האזניות על האוזנים
תשובה: לך בדיני ממונות לא ניתן להגיע אל האמת בלי לשמוע את שני הצדדים. לפי התיאור שלך לבנך יש דין  שואל  ע"פ ההלכה ה שואל  חייב באחריות החפץ גם כאשר הוא נפגע מכח עליון, בלשון חכמים במשנה (ב"מ פרק ז, שבועות פרק ח) -השואל חייב בכל. לפי זה אם אכן קרה לאוזניות אונס - עליו לשלם דוד לוי 098987548
שאלה: י.ש ירקות עליים בע  מ - קטיף הטבע: אנו עומדים לערוך סעודת מצווה בר מצוה. חברת הקייטרינג שאנו מעוניינים שתספק את המזון משתמש בירק עלים של חברת" י.ש ירקות עליים בע"מ קטיף הטבע. הכשרות היא של שלושה גופים: בד"ץ שארית ישראל, הרב סוויסה רב ניצני עוז, ומאושר ע"י רבנות ירושלים מהדרין. האריזה נראית דומה מאוד לאריזות של "ירוק מן הטבע". זה נראה מגיע באריזות גדולות ונראה כי לא משווק לתחום הפרטי אלא לשוק המוסדי. האם הינכם מכירים ירק עלים של חברה זו? האם נבדק במעבדתכם? ברצוננו להוסיף כי חברת הקייטרינג מתופעלת ומנוהלת ע"י אנשים דתיים חרדים ומשגיח צמוד נמצא שם לאורך הבישול גרשון
תשובה: תדרוש אחד משני דברים. או אחת מהחברות המומלצות על ידינו ובתנאי שהמשגיח בעצמו ישרה במי סבון וישטוף תחת זרם מים חזק. או אפשרות שנייה היא לקחת ירק שאינו מהרשימה ואז לדרוש בכל תוקף שהמשגיח בעצמו ישרה במי סבון וישטוף תחת זרם מים חזק. ויחזור על הפעולה שלוש פעמים כולל החלפת מי הסבון כל פעם.
שאלה: כף עץ בשרית בכלי חלבי: בישלנו בכלי בשרי מאכל פרווה עם כף עץ בשרית, ובטעות השתמשנו באותה כף גם לטיגון בצל במחבת חלבית. לא היו מעורבים בשר חלב. מה דין הכף והכלים?
תשובה: מאכל פרווה בכלי בשרי עם כף בשרית עיין בתשובה מפורטת השימוש בכף בשרית לטיגון בצל במחבת חלבית - עיין
שאלה: ירקות עלים: אני רוכשת ירקות עלים מחברת חסלט. האם חובה להשרותם במים וסבון? או שניתן לשטוף היטב? ואם אני טוחנת אותם לאחר מכן ניתן לדלג על ההשריה ורק לשטוף?
תשובה: באופן כללי יש לבצע את ההוראות כפי שכתוב על גבי השקית. כאשר טוחנים אותם לטחינה גמורה אז אפשר להסתפק בשטיפה יסודית במים בלי מי סבון.
שאלה: נשים בתפקיד ציבורי: ברצוני לשאול בעניין גוף הבוחר לרבנות הראשית(אני חייב לציין שאין לי רקע תורני). לאחרונה ראיתי את ההלכה הזאת באינטרנט! : הלכות מלכים ומלחמות פרק א "אין מעמידין אישה במלכות- -שנאמר "מלך" (דברים יז,טו), ולא מלכה וכן כל משימות שבישראל, אין ממנים בהם אלא איש". לכן שאלתי היא בהקשר לפסוק "כל משימות שבישראל" האם אפשר להסיק מהלכה זו שלא ממנים אישה לתפקיד ציבורי?? (למרות שככה אני מבין את הפשט אולי יש פירושים אחרים לעניין אשמח לדעתך בעניין). אבקש להתייחס להלכה באופן ספציפי ובכלל לעניין נשים בתפקיד ציבורי
תשובה: זהו נושא הלכתי ארוך, ויש בו תתי סעיפים בימינו שהשלטון הוא דמוקרטי ולא מלוכני. למעשה, אשה אינה יכולה לדון, ואינה יכולה להיות בתפקיד שררה כפי שהוכרע ברמב"ם, ריש הלכות מלכים. אולם יש שהתירו לה להיות שליחת ציבור בנושאים מסויימים, שאין זה בגדר שררה. שבימינו שר וח"כ הוא שליח ואין לו שררה עצמית שהרי הוא יודח אם יטה מרצון שולחיו. ועוד, שזהו מינוי זמני על כל פנים ולא שררה ממש. והם סוברים שמה שאסרה תורה הוא שררה תמידית או שררה עצמית. ויש שחלקו ואסרו כל שררה שהיא, גם כנבחרת ציבור. לגבי בחירה ע"י נשים בועד הבוחר, יש בזה מחלוקת אחרונים. דעת מרן הרב זצ"ל היתה לאסור וכן רוב גדולי הדור הקודם. והיו מהגדולים שהתירו, חלקם כשעת הדחק וחלקם לכתחילה. והיום נהגו נשים לבחור וגדולי ישראל לא מוחים על כך כנראה משום שהשעה צריכה לזה, וגם הדור אינו מבין את עומקם של הדברים וחושבים שיש בזה ביזוי האשה והמעטת כבודה ח"ו.
שאלה: פוריות: כבוד הרב אז ככה לבעייתי לפני כ4 חודשים עברנו טיפול הזרעה ראשון ונכנסתי להריון ובחודש השני להריון נפל ומאז עברתי 3 הזרעות ולא מצליחה להקלט שוב עפ"י הרופא המטפל במידה והטיפול הזה לא יצליח ניצטרך לעבור טיפול יותר קשה הפריה חוץ גופית האם ניתן שיתפללו עבורנו על מנת שיצליח, לתגבר את התפילות שלנו שניזכה בע"ה לילד בריא או להמליץ לנו לפנות לאיזה שהוא רב שברכותיו אכן יפעלו לטובתנו,ויום טוב
תשובה: נתפלל ביחד. אתם תתפללו את תפילתכם, ואף אני אתפלל, ובקשו מהחברים שלכם לפנות לריבונו של עולם, ובעזרת ד  תזכו בקרוב לפרי בטן.
שאלה: בין המיצרים: אם הזמתי מחשב חדש כמה ימים לפני בין המיצרים, האם מותר לי לקבלו בתקופת בין המיצרים?? והאם בעיקרון מותר לקנות מחשב בתקופת בין המיצרים?
תשובה: מותר לקבל את המחשב שהזמנת. מותר גם לקנות מחשב שצריך אותו בימי בין המצרים. כדאי להימנע בתשעת הימים, אולם אם יש צורך גדול - מותר.
שאלה: חרקים בקמח סוכר  מלח: יש לי בקמח חרקים קטנים שחורים, ראיתי אותם בעיקר על האריזה וקצת בתוך הקמח. ניסיתי לנפות את הקמח (עם נפת משי) ונראה לי שהם לא עברו אבל אולי נתקעו בחורים. האם הניפוי מועיל? (יש לי 3 חבילות נגועות) בדקתי בארון וראיתי את אותם חרקים גם בסוכר ובמלח.
תשובה: יש כאן שני עניינים. א. כנראה יש לך נגיעות בתוך הארון ולכן צריך: 1. לרוקן את המצרכים 2.לנקות את האריזות שלהם היטב היטב עם סמרטוט לח או מגבון. 3.לנקות היטב את הארון 4.לרסס חומר נגד חרקים בארון 5.לסגור את הארון לכמה ימים 6.לפתוח את הארון לעבור עליו שוב עם סמרטוט לח או מגבון. 7. לאחר מכן להכניס את המצרכים בחזרה לתוך הארון ב. יתכן שחרקים יכולים עדיין לעבור דרך הנפה ולכן במציאות כזאת אנו מדריכים להקפיא לכמה ימים את הקמח ואחר כך לנפות כך שבמידה שהיה שם חרק הוא ימות ולא ינסה להשחיל את עצמו דרך החורים.
שאלה: שימוש שתל קוכליארי בשבת?: הרב, אני לקוי שמיעה ואני משתמש לעיתים קרובות בשתל קוכליארי זה מכשיר מושתל מאחורי אוזן שעוזר ללקוי שמיעה לשמוע יותר טוב מאשר מכשיר שמיעה רגיל, זה חשוב לי שאני בתקופה האחרונה של התחזקות ואני רוצה לשמוע את קול תפילות ודברי תורה של הרב. מה אומרת ההלכה לשים שתל קוכליארי לפני כניסת שבת בהנחה שלא אכבה את שתל במהלך שבת עד שיכובה בלבד זה מותר או שזה אסור להשתמש בשתל בשבת כי זה מוצר חשמלי לכל דבר? מיכאל
תשובה: מותר להשתמש בזה לכתחילה בשבת כפי שתארת, וגם לשנות את עצמת הקול
שאלה: נסיון לא אנושי: אני מרגישה שהחיים שלי מלאים בייסורים. בחברה אני לא ממש מדברת וכל פעם שיש לי קשר עם מישהי אני מתרחקת ונשארת לבד. אני לא מבינה מה הבעיה שלי להמשיך לדבר עם מישהי שהיה נחמד לדבר איתה אתמול. אני ממש רוצה לדבר כמו כולם אבל יש לי מלא מחסומים כולם אומרים לי ללכת לאנשי מקצוע אבל אין לי סבלנות לתהליך ארוך עקבתי אחרי תפקודים חברתיים של אנשים ולא ראיתי מישהו כמוני כשאני מדברת זה תמיד על נושאים פילוסופים ואף פעם לא שיחות פשוטות של אנשים רגילים. בבית אם אני יושבת בשולחן עם אמא שלי ואח שלי אני מרגישה שאני לא יכולה לדבר וגם כשאני ידבר זה יהיה על נושאים פילוסופים למה אני לא יכולה לדבר על מה שקורה ומה שאני מרגישה. לדבר על נושאים פילוסופים זה מעייף גורם לויכוחים כי זה נושאים רגישים. אני מרגישה שהפחד החברתי ממרר לי את החיים ואני לא יודעת איך לצאת מזה אני מרגישה שאני כלואה בתוך עולם מדומיין שאיש לא יכול להבין ורע לי כל הזמן כי אני נמצאת ליד אנשים אבל לא נהנת כמעט משום אנטארקציה אנושית בסיסית. אין לי כח לתהליך פסיכולוגי ממושך וגם בגלל שאין לי חברתיות אין לי כוחות בנפש לעבור תהליך כזה כל יום אני באה לכיתה ואומרת לעצמי שאני אתגבר אבל רק רואה איך כולם מדברים חופשי ואני רק שותקת ושותקת המצב שלי גורם לי לכעוס על הבורא כי זה נראה לי דבר אכזרי מידי לשלול מאדם לתפקד בסיסית בחברה. אי אפשר לחיות ככה אפשר לחיות בלי תואר, עם קושי נקודתי, אבל זה דבר הכרחי קיומי שלדעתי גורם לי להיות לא מאושרת מה עושים איך מעיפים פחד שהוא כל כך חזק שאם מישהי מתיישבת לידי בכוונה להתקרב אני מרגישה חרדה גבוה כאילו כלב עומד לנשוך אותי איך אדם אמור להתמודד עם דבר כזה איך אלוקים נותן לי כזאת התמודדות זה נראה לי לא אנושי.
תשובה: כל כך הייתי רוצה לעזור לך. אולם העזרה שלך כתובה ממש בתוך הדברים שלך עצמך. את לא צריכה לשאת את המשא הכבד הזה על הכתפיים  מגיע לך לחיות חיים יותר טובים ויותר מאושרים  העולם יכול להיפתח בפנייך, ואת לא חייבת לחיות כל הזמן בייסורים  יש דרך שתפתח אותך. צריך כאן עזרה מקצועית. היא לא חייבת להיות ארוכה וטרחנית  היא לא חייבת לקחת הרבה זמן  גם לו היא הייתה ארוכה ומחייבת הרבה זמן   הייתי ממליץ לך ללכת בה, אולם היא לא חייבת להיות כזו. יש היום שיטות טיפול וייעוץ שמאפשרות לתת לך מעין "סטארטר"   מתנע, להתחיל, לזוז, להיפתח, ואז הפתיחה פותחת דברים נוספים, והזרם הדקיק שינבע ממך יהפוך לנחל נובע. אני מאוד מאוד מייעץ לך ללכת לכיוון זה. יהיו לך חיים הרבה יותר טובים. האם את מסוגלת?
שאלה: תוספי מזון טיבעוניים ללא סימן הכשר: האם מותר לקנות תוספי מזון טיבעוניים ( רק מצמחים ) המיוצרים בחו"ל ללא סימן הכשר?????? התוספים לא מיוצרים מ- בשר,חלב,עצמות, הם מיוצרים רק מצמחים!
תשובה: וברכת ד  יש לדעת שיש אחוז מסויים של רכיבים שמותר להכניס לתוספים בלא לציין. ועל כן יתכן תוספים אסורים, ויש להדר לקנות רק עם הכשר. אבל אם ברור לך (מידע ובדיקה שעשית) שאין בתוסף אלא דברי טבעיים מהצומח בלבד, אפשר לאכול. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: כשרות: לכבוד הרב, רציתי לדעת מה הדין אם אפיתי מאכל פרווה על תבנית בשרית. האם אחריו אני יכולה לאפות מאכל שהוא בחזקת חלבי? התנור הוא תא אחד ולא שני תאים.
תשובה: אני מבין כי השאלה היא לגבי התנור (לא אפיית מאכל על התבנית הבשרית). אם הכוונה היא אכן לתנור - הדבר מותר, והמאכל לא יהיה חלבי כלל.
שאלה: ביטול קבלה עצמית: כבד הרב!, כבוד הרב, לאחרונה קיבלתי על עצמי קלות כלשהן. ולאחר תקופת מה, אני שם ל שאני מתקשה בהן, ושאני מצטער על-כך שקיבלתי את אותן הקבלות. (לדוגמא, לשפר את המידה הזו, או להשתדל כאן יותר, וכו ), ולדוגמא, אם אני עובר על דבר מסויים, אני אקבל את המגיע לי. אבל כשאני מקבל על עצמי, ועובר על זה, אני מקבל כפליים, -הכוונה שזה יותר חמור. אז כבוד הרב, האם יש לי אפשרות לבטל את זה שקיבלתי על עצמי דבר מסויים? וסופ"ש טוב.
תשובה: כל דבר טוב שמקבלים על עצמנו, לומר "בלי נדר", ולא להתייאש מההתחזקות באותו דבר. ובהצלחה!
שאלה: סכנה לאדם עבור בטחון ישראל: הרב מה פוסקת ההלכה במקרה שבו אדם אינו חייב לעשות דבר כלשהוא ודבר זה גם מסכן את חייו וחיי משפחתו אך בדבר תרומה גדולה לבטחון כלל ישראל
תשובה: למעשה יש לפסוק כל מקרה לגופו בנפשות, עם הרבה שיקול דעת והעמקה בסוגיה. ככלל, בטחון האומה דוחה פקוח נפש של הפרט אם הוא יוזם הגנה על הכלל. במקרה שאינו חייב למסור את נפשו יש מקרים שאסור לו לעשות כן, ויש מקרים שמותר, והדבר תלוי במציאות ובאפשרויות האחרות אם ימנע מפעולתו.
שאלה: מטרת החיים: מהי מטרתינו בחיים כבני אדם בכלל וכיהודים בפרט? ומה מטרתם של בעלי החיים שאינם ראויים לאכילה?כמו חזיר לדוגמא
תשובה: מטרתנו בחיים היא עצם החיים, דהיינו להופיע במהלך חיינו את נשמת אפנו שהיא רצון ד  הכתוב בתורה. גויים במצוות בני נח, וכלל ישראל במצוות התושב"ע. מטרת בעלי החיים היא עצם חייהם, המבטאים מדריגה קלושה יותר של הרצון האלוקי בעולם בבחינת התנועה שלהם, כפי שהדומם מבטא מדריגה קלושה עוד יותר של עצם היותו מצוי. למעשה בע"ח טהורים ניתן גם לאכול, וטמאים אסורים לנו. אך לא רק בזה עיקר מציאותם בעולם.
שאלה: השתתפות באירוע של העבודה בתשעת הימים: אשתי עובדת ברשת של בתי מלון בארץ בתפקיד די בכיר. החברה מארגנת יום גיבוש לכל עובדי החברה אשר יכול ב-ג וב-ד באב. האירוע הוא לעובד ולבן זוגו. האירוע מתקיים במלון של הרשת בים המלח. כנראה שבערב של ג באב יהיה גם נשף מרכזי לעובדי החברה. אישתי ניסתה להניע את ההנהלה לשנות מועד אך משיקולים שלהם הדבר אינו מתאפשר. די ברור לי שבנשף בערב אסור לנו להשתתף אך השאלה האם בכלל מותר לנו להשתתף באירוע עצמו שכאמור הוא ליומיים וכולל לינה במלון? יורם
תשובה: וברכת ד  לא נאסרה לינה במלון בתשעת הימים, אבל נאסרה שמחה ועל כן נשף אסור לעשות. כמו כן בני אשכנז לא מתרחצים ולא מכבסים בימים אלו, אבל לבני ספרד מותר להתרחץ בימים אלו. לגבי אכילת בשר בני אשכנז לא אוכלים בשר ויין בימים אלו, וכן מנהג הרבה מבני ספרד. כך שיש בעיה עם אכילת בשר ויין (לפי המנהגים השונים). בכל אופן שירה ורקודים אין לשמוע. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: סושי: האם מותר להכין סושי בשבת, האם יש בעיה להשתמש להכנתו בכלי המיוחד לכך
תשובה: אני מבין שהאורז כבר מבושל, והכוונה במילה "להכין" המופיעה בשאלה היא רק לגבי גלגול האצה עם המילוי שלה- אכן, לענ"ד אין איסור ב"הכנת" סושי בשבת.
שאלה: בבקשה צריכה עזרה בשאלות שלא מצאתי להן תשובה: לרב מתי היו צריכים הכוהנים לקדש את ידיהם ורגליהם? ולמה היו צריכים לקדש את הידים והרגלים? 3.האם את כל היד והרגל או רק את כף היד וכף הרגל? 4.האם תמיד היו מים בכיור ומי דאג למלא את הכיור במים? 5.במשכן האם רק אהרון הכהן הוא זה שהקטיר את הקטורת בכל יום או שהיו עוד כוהנים? 6.כמה פעמים ביום היה הכהן מתקדש? 7.האם חייב לקדש את ידיוו ורגליודי חובה? רק בכיור המשכן אם קידש ממקור אחר יצא ידי חובה? 8.האם צריך להתקדש מתוך כלי? 9.למה כהן שלא קידש ידיו ורגליו חייב מיתה למה זה כ"כ חמור?האם מת מיד או שלוקח קצת זמן? 10.למה נצטוו להיטהר בכיור ולא במקווה במה שטיפת ידיים ורגליים מטהרת
תשובה: לשואלת 1. לפני שניגשים לעבוד (קורבנות וכד ) 2. לטהרה ולציין את קדושת העבודה. 3. כפות ידיים ורגליים. 4. כן. במקדש שני התה אמת מים שהביאה מים לבית המקדש 5. לא רק הכהן הגדול. 6. מה כוונתך מתקדש? 7. זה חובה. 8. בכיור היו מעין ברזים. 9. כיון שיש בכך זלזול בקדושת המקדש. פרטים נוספים כאן אפי קיציס
שאלה: הדרכה-בנים בנות: אני עומד להיכנס להדרכה החודש ויש לי כמה ספקות לגבי זה. אני לא רוצה קשר בין בנים לבנות ואני לא מעוניין בקירבה הזאת בגיל הזה. מצד אחד אני מאוד רוצה להדריך ויודע את החשיבות מצד שני אולי זה לא שווה אם אני בצוות מעורב אני פוחד שאסור ואני מבולבל קצת הרב עדיף להדריך או לא?-בגלל הצוות המעורב ובכללי מה הרב מציע הרב שבת
תשובה: אתה יכול להיכנס להדרכה. להשתתף בישבצי"ם וכו. אולם לקיים יחסיי עבודה עם הבנות בצוות. היינו אתם עומדים בפני מסימה חינוכית, ערכית, חברתית וצריכים לתאם ולתכנן יחדיו את הדרך. גם בחדרי מורים רבים, במוסדות חינוכים רבים, יש בצוות מורים ומורות, יועצות, מזכירות, וכו  ופועלים ביחד למען משימה ערכית חשובה. אם אתה חש שהדברים מגיעים למקומות שאינם נכונים, תמיד תוכל לפרוש.